  **Kutsu 24.3.2022**

**Arvoisa kymenlaaksolainen opettaja ja opetusalan esihenkilö (OAJ:n jäsen)**

**Työ- ja virkaehtosopimusneuvottelut ovat tällä hetkellä erittäin vaikeassa tilanteessa, ja niitä käydään Helsingissä valtakunnansovittelija Vuokko Piekkalan johdolla. OAJ ja muut Julkisalan korkeasti koulutettujen neuvottelujärjestö JUKO:n ammattiliitot sekä koko kunta-alan järjestöt tavoittelevat useampivuotista palkkaohjelmaa, jolla kunnan työntekijöiden ja viranhaltijoiden palkkatason jälkeenjääneisyys saadaan korjatuksi ja kunta-alan ammattien vetovoima turvatuksi myös tulevaisuudessa. Työnantajajärjestö KT ei pidä palkkaohjelmaa mahdollisena.**

**Jos palkkaohjelmaa ei saada, kunnan palkkojen ero suhteessa muihin palkansaajiin ei pienene.**

**Ratkaisuksi pattitilanteeseen ja palkkaohjelman rahoittajaksi tarvitaan valtiota. Tasavallan hallituksen kehysriihi pidetään Helsingissä 5.-6.4. Tämän tavoitteen edistämiseksi JUKO, julkisalan koulutettujen neuvottelujärjestö, järjestää**

**mielenilmauksen Helsingin Senaatintorilla 5.4. klo 17.00 – 19.00.**

**Mukana ovat OAJ ja useat muut kunta-alan ammattiliitot.**

***OAJ Kymenlaakso tarjoaa jäsenilleen mahdollisuuden osallistua mielenilmaukseen vapaa-ajallaan ja bussikuljetuksen Helsinkiin ja takaisin 5.4.*** *Bussi lähtee takaisin tilaisuuden päätyttyä n. klo 19.15.*

**ILMOITTAUTUMINEN 30.3.2022 KLO 12.00 mennessä**

[**https://forms.gle/hJAoo9YLR3CwtvsF6**](https://forms.gle/hJAoo9YLR3CwtvsF6)

**HUOM! Jos linkki ei aukea koneellasi, päivitä selaimesi, vastaa puhelimellasi tai kopioi linkin osoite selaimen osoiteriville.**

**Reissu toteutuu, mikäli ilmoittautuneita on väh. 10 hlöä/bussi (2 bussia)!** Ilmoittautuneille ilmoitetaan s-postitse, jos reissu ei toteudu.

***Tervetuloa tukemaan kunta-alan työmarkkinaneuvotteluja ja palkkaohjelmaa!***

**OAJ:n KYMENLAAKSON ALUEYHDISTYS ry**

**Olli-Pekka Hakkarainen Tuomas Riikonen**

**puheenjohtaja alueasiantuntija**